Dmitrij Ivanovitsj
Store norske leksikon,Historie,Verdens historie og samtidshistorie,Europa,Russland og Sovjetunionens historie,Russlands eldre historie
Dmitrij Ivanovitsj var en russisk storfyrste, sønn av Ivan 4 (den grusomme). Under sin eldre halvbror Fjodors regjeringstid ble Dmitrij sendt bort fra hoffet til Uglitsj, hvor han omkom under mystiske omstendigheter.
I samtiden antok man at regenten, den senere tsar Boris Godunov, hadde ryddet Dmitrij av veien, noe som er svært usikkert. Ryktet ville senere ha det til at Dmitrij Ivanovitsj var reddet, og i tiden rundt og etter Boris' død i 1605 opptrådte tre falske Dmitrijer som tronpretendenter (drept i 1606, 1610 og 1612).Den tradisjonelle versjonen av Dmitrijs død er bearbeidet dramatisk av Aleksandr Pusjkin i Boris Godunov. Les mer i Store norske leksikon Russlands historie Moskvas historie